google/wiki40b huggingface dataset:
Mike Bryan

Šeima

Maikas turi brolį dvynį Bobą, kuris taip pat yra profesionalus tenisininkas, mama Keitė Brajan yra buvusi profesionali tenisininkė, tėtis Veinas Brajanas – teisininkas, muzikantas ir teniso treneris.

Asmeninis gyvenimas

Maikas baigė Rio Mesa vidurinę mokyklą Oksnarde, Kalifornijoje, o po to mokėsi Stanfordo universitete.
Maikas, kaip ir jo brolis turi polinkį muzikai, dėl to sukūrė muzikos grupę. Joje Maikas grojo būgnu, Bobas elektriniu pianinu, o tėtis Veinas gitara. Prie šios grupės dažnai prisijungia bičiuliai Endis Rodikas, Mardis Fišas ir Jan-Maiklas Gambilas.
Martu

Martu (šum. ᴰMAR.TU) arba Amuru (akad. Amurru) – dievybė Mesopotamijos mitologijoje. Manoma, kad tai klajoklių amoritų personifikacija. Kita vertus, tvirtinama, jog ši dievybė atitinka amoritų Elą. Tikėta, kad Martu sunaikinąs miestus ir siautėjąs kaip audra. Būtent audros metafora neretai būdavo pasitelkiama klajoklių amoritų įsiveržimams apibūdinti. Martu tėvas – dangaus dievas Anu, o motina kai kada įvardijama žemės deivė Ninhursag. Martu sutuoktine vienur laikoma Belet-seri („Dykumos viešpatė“), kitur – Ašratu (vakarų semitų dievybė). Pagrindinis Martu epitetas šumerų kalba – lú hur.sag.ga („stepės žmogus“).
Žinios apie Martu kultą siekia Sargono valdymo laikus (III tūkst. pr. m. e. pab.). Minimas akadų įrašuose, be to, vardas Martu arba Amuru sutinkamas kaip asmenvardžių dėmuo. Trečiosios Ūro dinastijos laikais šio dievo kultas įsitvirtino Larsoje, Isine, Dilbate, Babilone bei Nipūre. Akadų kalboje amurru buvo vartojamas ir kaip bendrinis žodis, reiškiantis vakarus. Be to, šiuo žodžiu buvo įvardijama ir žvaigždžių grupė dabartiniame Persėjo žvaigždyne.
Žinoma šumerų poema „Martu vestuvės“ (ne vėlesnė nei XVII a. pr. m. e.), kurioje pasakojama, kaip dievo Numušdos (pietinės Mesopotamijos Kazalu miesto globėjas) duktė siekia ištekėti už Martu. Šis apibūdinamas kaip necivilizuotas klajoklis, kuris „knaisioja trumus prieškalnėse, valgo žalią mėsą, neturi nuolatinio būsto“ ir kuris „nebus deramai palaidotas“. Anot mito, Kazalu mieste surengtoje puotoje dievams, turėjusiems žmonas, tekusios dvi mėsos porcijos, o tiems, kurie turėję ir sūnų – trys porcijos. Iš jaunųjų dievų, neturėjusių žmonos, vienintelis Martu gavęs dvi mėsos porcijas. Tai jis supratęs kaip nurodymą, kad turįs vesti. Martu šventės metu nuvykęs į Numušdos šventykla ir atlikęs visus juodus darbus. Kaip teigiama, greičiausiai tai atspindi klajoklių amoritų paprotį atidirbti už nuotaką. Toliau pasakojama, kad, baigęs darbus, Martu rengėsi išpirkti Numušdos dukterį mainais į sidabrą ir lazuritą. Dievai nesėkmingai bandę dukterį atkalbėti, teigdami, kad Martu esąs laukinis barbaras, tačiau Numušdos duktė nusprendusi už jo tekėti ir vestuvės įvykusios. Tvirtinama, jog šis mitas yra etiologinis. Juo paaiškinamas vakarų semitų genčių pasirodymas Mesopotamijoje bei jų asimiliacija. Be to, manoma, kad mitas iš dalies susiklostė ir kaip bandymas pateisinti Martu įtraukimą į babiloniečių panteoną. Pabrėžiama, kad mitas susiklostė ir buvo užrašytas tada, kai kontaktai su amoritais Mesopotamijoje buvo kasdienis reiškinys. Taigi, tai nėra vėlyva seniai praėjusių įvykių interpretacija.
Senosios Babilonijos karalystės bei ankstyvajame Kasitų dinastijos laikų mene ši dievybė vaizduojama vilkinti ilgus drabužius, su lazda riestu galu arba skimitaru (lenktu kardu). Kartais buvo siejamas su gazele. Toks dievo įvaizdis išplito Babilonijoje suklestėjus Amuru kultui.
Mesinos sąsiaurio tiltas

Geografija

Mesinos sąsiauris - sąsiauris skiriantis Siciliją nuo Apeninų pusiasalio, jungiantis Tirėnų ir Jonijos jūras. Plotis nuo 3,1 km iki 5,1 km. Ilgis apie 32 km.

Dabartiniai planai

2008 m. balandžio 15 dieną naujuoju Italijos premjeru tapo S. Berlusconi. Iš karto po to jis inicijavo šio tilto statybų pradžią.
2009 m. kovo 6 dieną S. Berluscno vyriausybė šiam projektui skyrė 1,3 milijardo eurų iš planuojamų 6,1 milijardo eurų.
Planuojama, kad 3300 m ilgio ir 60 m pločio tiltą laikys du 382 m aukščio ramsčiai. Kiekviena kryptimi bus dvi transporto juostos ir po vieną avarinę juostą. Tokiu būdu tiltu per valandą pravažiuos apie 6 000 transporto priemonių. Taip pat bus įrengtos dvi juostos traukiniams bei dvi juostos pėstiesiems.
S. Berlusconi mano, kad darbai turėtų būti baigti 2016 metais.
Rūdiškių herbas

Aprašas

Žaliame lauke, atskirtame nuo sidabrinės skydo galvos eglišakiška linija, sidabrinė tauriojo elnio galva su kaklu ir su auksiniais ragais.

Istorija

Istorinio herbo Rūdiškės niekada neturėjo. Herbo etaloną sukūrė dailininkas Arvydas Každailis. Herbą 2010 m. gegužės 18 d. dekretu Nr. 1K-364 patvirtino Lietuvos Respublikos Prezidentė. Jį Lietuvos heraldikos komisija aprobavo 2010 m. gegužės 13 d.
Lungšano kultūra

Arealas

Lungšano kultūra 3 tūkstantmetyje – 2 tūkstantmečio pr. m. e. pabaigoje buvo paplitusi Šiaurės Kinijoje, Huanghės upės baseine ir Geltonosios jūros pakrantėje. Susiklostė iš Jangšao kultūros.

Kultūra

Lungšano kultūros žmonės gyveno žemės pylimais ir grioviais įtvirtintose gyvenvietėse. Vertėsi žemdirbyste – auginti ryžiai, soros ir gyvulininkyste – laikytos kiaulės, galvijai, avys, ožkos. Naudojo gludintus akmeninius įrankius.
Kultūrai būdinga įvairių formų ir dydžių lipdyta ir žiesta juoda glazūruota keramika. Rasta aukšta kojele vazų, indų su trimis kojelėmis, puodų. Pagal keramikos gamybos būdą skiriamas ankstyvasis (3000–2600 m. pr. m. e.) ir vėlyvasis (2600–2000 m. pr. m. e.) laikotarpiai. Vėlyvuoju laikotarpiu plito žiesta keramika. Lungšano kultūros juodosios keramikos aptinkama ir Jangdzės, Gandziango bei Sidziango upių slėniuose, Taivane. Lungšano kultūros gyvavimo laikotarpiu prasidėjo socialinis visuomenės skaidymasis.
Paleičių valsčius

Paleičių valsčius buvo Mažojoje Lietuvoje. Centras – Paleičiai.
Glazūra (žuvis)

Glazūra (angl. glaze) - plonas apsauginis ledo sluoksnis, sudaromas ant šaldomos žuvies ar žuvienos gaminio paviršiaus. Ši ledo danga saugo žuvį nuo sąlyčio su oru.
Ką tik užšaldyta žuvis panardinama į labai šaltą (ties užšąlimo riba) geriamąjį vandenį arba apipurškiama tokiu vandeniu ir vėl įdedama į šaldyklę ar panašų šaldymo įrenginį, kad vandens sluoksnis užšaltų. Procedūra kartojama, kol susidaro vientisa ledo danga. Šaldant žuvį namuose jau glazūruota žuvis vyniojama į vandeniui nelaidų popierių ar dedama į plastikinį maišelį, pridedama etiketė su reikiama informacija, ir taip įpakuota žuvis ar žuvies gabalas dedamas į saugojimo šaldyklę.
Kartais ledo glazūra sudaroma ne iš paprasto geriamo vandems, o iš vandens su priedais - pvz., citrinos sultimis ir želatinos tirpalu.
Perkant šaldytą žuvį svarbu pasitikėti, kad nupirktoje žuvyje didžioji jos dalis yra žuvis, o ne ledo glazūra. Tam kuriame įvairūs metodai, leidžiantys išmatuoti ledo kiekį šaldytoje žuvyje. Lietuvos žiniasklaidoje yra buvę skundų, kad parduotuvėse parduodama žuvis turi pernelyg storą ledo glazūros sluoksnį, todėl žmonės, pirkdami šaldytą žuvį, moka už ledą.
Rolandas Urniežius

Biografija

1985 m. baigė Lietuvos žemės ūkio akademiją, ekonomistas.
1996 m. UAB „Alvis“ direktorius. 1997–2003 m. Zarasų rajono savivaldybės kontrolierius, 2003–2007 m. Zarasų rajono savivaldybės administracijos direktorius. VŠĮ „Visuomenės iniciatyvų centras“ direktorius.
1995 m. Lietuvos socialdemokratų partijos Zarasų rajono skyriaus narys.
1997–2000 m., 2003 m., 2007–2011 m. ir nuo 2011 m. Zarasų rajono savivaldybės tarybos narys. 
Žmona Ala, vaikai Laura, Alvinas.
XIX pasaulio futbolo čempionato atranka

I etapas

Į kitą etapą pateko 12 grupių nugalėtojų ir 8 geriausios antrąsias vietas užėmusios komandos.

I etapas

I etapas vyko kaip Pietinio Ramiojo vandenyno pirmenybių turnyras.
Belgijos kariniai laipsniai

Belgijos kariniai laipsniai – Belgijos ginkluotųjų pajėgų kariniai laipsniai.
Tirpiklis

Tirpiklis – medžiaga, kurioje gali ištirpti kita medžiaga. Agregatinė būsena nesvarbi, bet kokios būsenos medžiaga gali tirpti bet kokioje būsenoje. Labiausiai paplitę ir geriausiai įsivaizduojami tirpikliai yra skysti. Geriausiai žinomas tirpiklis yra vanduo.

Organiniai tirpikliai

Tai organiniai junginiai tirpikliai. Pavyzdžiui: THF, dietileteris, acetonas, toluenas ir kiti.

Poliniai ir nepoliniai tirpikliai

Poliniai tirpikliai, tokie kaip vanduo, turi dipolio momentą, o nepoliniai tirpikliai, tokie kaip heksanas, jo neturi – tiksliau, turi labai mažą. Tai svarbu, kadangi dažnai galioja taisyklė „panašus tirpsta panašiame“, t. y., polinės medžiagos geriau tirpsta poliniuose tirpikliuose, o nepolinės medžiagos – nepoliniuose tirpikliuose.

Naudojimas

Tirpikliai plačiai naudojami tiek kasdieninėje veikloje, tiek laboratorijose ar pramonėje. Pagrindiniai naudojimo tikslai tokie.

Vienos medžiagos išskyrimui iš kitų

Visiems žinomas buitinis pavyzdys yra kavos ar arbatos darymas. Užplikydami mišinį medžiagų karštu vandeniu mes išskiriame kvapniąsias medžiagas, alkaloidus, o mūsų nedominanti žalioji masė lieka ant dugno. Būtina teisingai parinkti tirpiklį, kad jis tirpintų tik norimas medžiagas.

Valymas

Valymo procesas paremtas tuo, kad nešvarumai ištirpinami nuo paviršiaus kuris turi būti švarus. Nuolat kuriami malonaus kvapo, nenuodingi tirpikliai tirpinantys riebalus ir vėliau gaminami, parduodami milžiniškais kiekiais ir naudojami buityje kaip valikliai.

Dažų, klijų skiedimas

Panaudojus tirpiklius dažai atskiedžiami iki norimo tirštumo.

Dažų nuvalymas

Nepageidaujamas dažų sluoksnis nuvalomas su tirpikliu. Paprasčiausias pavyzdys nagų lakas nuvalomas acetonu.
Jonas Tartilavičius-Batakietis

Biografija

Pagal asmenvardį (Batocki), jis buvo kilęs nuo Batakių (dab. Tauragės rajonas). Katalikų bažnyčios persekiojamas buvo priverstas išvykti į Mažąją Lietuvą.
1525–1527 m. kunigavo Šilalėje. Čia skelbė evangeliškus pamokslus ir skleidė reformacijos idėjas. XVI a. antroje pusėje vietinę evangelikų liuteronų bendruomenę globojo Šilalės dvaro savininkas, Karaliaučiaus universiteto auklėtinis Kazimieras Orvydas. Orvydams pastačius Šilalėje bažnyčią, J. Tartilavičius greičiausiai tapo pirmuoju jos klebonu, tačiau, užuot skleidęs katalikybę, 1535–1536 m. vienas pirmųjų Lietuvoje pradėjo propaguoti reformacijos idėjas (kiti – A. Kulvietis, S. Rapolionis, M. Mažvydas, J. Zablockis). 
Nors J. Tartilavičiaus laikais reformacija Šilalėje neišplito, bet klebonas savo veikla užsitraukė Žemaičių vyskupo nemalonę ir 1536 m. turėjo trauktis į Prūsijos kunigaikštystę, kur reformacija jau buvo įsigalėjusi. Čia kunigaikščio Albrechto buvo paskirtas kunigu į Įsrutį, vėliau į Engelšteiną. J. Tartilavičius laikomas ir lietuvybės skleidėju, nes vykdydamas reformacijos nuostatas Dievo žodį lietuviams skelbė lietuviškai.
J. Tartilavičiaus vardu 2006 m. pavadinta Šilalės Jono Tartilavičiaus Batakiečio evangelikų liuteronų bažnyčia. Šalia jos 1993 m. atidengtas paminklinis akmuo su įrašu: „Jonui Tartylai Tartilavičiui iš Batakių (von Batockiui), 1525–1536 m. Šilalės klebonui, reformacijos pradininkui Žemaitijoje, 1536 m. ištremtam į Prūsus, pirmam Karaliaučiaus ir Įsrūties (1537 m. jo rūpesčiu pastatyta bažnyčia) lietuviškų parapijų klebonui...“
Rimas Mikalauskas

Biografija

1985 m. baigė Panevėžio internatinę sporto mokyklą. 1992 m. baigė istoriją Vilniaus universitete. 1992–1993 m. dirbo Lietuvos Respublikos Seimo Informacijos ir analizės centro Viešųjų ryšių grupės redaktoriumi. 1998 m. baigė Krikščioniškos teologijos akademiją Varšuvoje; įgijo evangelikų teologijos magistro laipsnį.
Dirbo etikos ir evangelikų reformatų tikybos mokytoju Kuršėnų, Šėtos ir Biržų vidurinės mokyklose. 1998 m. Kėdainiuose ordinuotas Lietuvos evangelikų reformatų bažnyčios diakonu, 1999 m. – kunigu. 1999–2003 m. Kėdainių, nuo 2003 m. – Biržų evangelikų reformatų parapijos klebonas. Nuo 2001 m. Lietuvos evangelikų reformatų bažnyčios sinodo konsistorijos narys, 2003–2004 m. ėjo generalinio superintendento pareigas, 2004 m. ordinuotas superintendentu, išrinktas Lietuvos evangelikų reformatų bažnyčios generaliniu superintendentu. 2002 m. atstovavo Lietuvos evangelikų reformatų bažnyčiai Pasaulio reformuotų bažnyčių aljanso Europos regiono suvažiavime (Oradea, Rumunija). Nuo 2003 m. Europos evangelikų reformatų bažnyčių vadovų konferencijos nuolatinis narys.
Fernetas

Fernetas (it. fernet) – vienas iš amaro variantų, kartus, aromatingas spiritas. Fernetai gaminami naudojant daug žolelių ir prieskonių, kurių rinkinys priklauso nuo recepto. Fernetų gardinimui dažnai naudojami mira, rabarbaras, vaistinė ramunė, tikrasis kardamonas, alavijas ir šafranas. Gėrimo pagrindas yra vyno spiritas, spalvintas karamelės dažikliais. Egzistuoja ferneto variantai, pagardinti mėta. Stiprumas – 45% alkoholio.
Fernetas paprastai į stalą patiekiamas kaip digestyvas (gėrimas, geriamas pavalgius), bet gali būti tiekiamas gerti su kava ar espresu arba maišomi su šiais gėrimais, kad būtų gauti alkoholiniai kavos gėrimai. Gali būti patiekiamas kambario temperatūros ar su ledo kubeliais.
Ferneto kvapas gali būti apibūdintas „kaip juodosios lakricos skonio Listerine“.

Populiarumas

Fernetas labai populiarus Argentinoje, kur jo per metus pagaminama apie 25 mln. litrų. 35% produkcijos parduodami Buenos Airių provincijoje ir Buenos Airėse, apie 30% – Kordobos provincijoje. Fernetas paprastai geriamas maišytas su kola, bet dažnai geriamas ir su gazuotu vandeniu („senamadiškai“) ar net neskiestas.
Fernetas dar prieš sausojo įstatymo laikus išpopuliarėjo San Francisko įlankos rajone. 2008 m. San Franciske buvo suvartojama 25% JAV rinkos ferneto. San Francisko baruose fernetas paprastai pateikiamas stikliukuose maišytas su kuo nors, o po to užgeriamas imbieriniu eliu.
Šis gėrimas dar labiau išgarsėjo, kai buvo pranešta, kad jis yra 2007 m. Atvirojo golfo čempionato nugalėtojo Anchelio Kabreros (Ángel Cabrera) mėgstamas gėrimas.

Alkoholiniai kokteiliai

Fernetas gali būti naudojamas gaminant kokteilius, tačiau stiprus jo skonis slopina kitus ingredientus. Juo kartais keičia kitas karčiąsias: pvz., Fanciulli cocktail yra Manhattan kokteilis, kuriame vietoj Angostura karčiosios panaudotas fernetas.
Fergus Henderson populiarina receptą, vadinamą „A Miracle“ ar „Dr. Henderson“, kuriame dvi dalys ferneto ant ledo maišomos su viena dalimi crème de menthe.
Vilniaus Filaretų pradinė mokykla

Istorija

Vilniaus 7-oji pradinė mokykla įsteigta 1992 m., pertvarkius Vilniaus 16-ąją vidurinę mokyklą. 1996 m. Vilniaus miesto tarybos sprendimu mokyklai suteiktas Filaretų pavadinimas.
Arūnas Vinčiūnas

Arūnas Vinčiūnas (g. 1967 m. birželio 8 d. Rudnios kaime, Varėnos rajone) – lietuvių diplomatas.

Biografija

1985 m. baigė Biržų rajono Vabalninko vidurinę mokyklą, 1992 m. – Vilniaus universitetą.
1991–1992 m. buvo Lietuvos užsienio reikalų ministerijos Ekonominės analizės skyriaus III-asis sekretorius, 1992–1996 m. – Lietuvos ambasados Latvijoje I-asis sekretorius, patarėjas.
1996–2000 m. dirbo URM Ekonomikos departamento Regioninės ekonominės analizės skyriaus vedėjas, 2000–2003 m. – Lietuvos ambasados Ispanijoje patarėjas. 2004–2006 m. vadovavo URM Rusijos skyriui, vėliau iki 2008 m. – URM Rytų kaimynystės politikos departamentui.
2008 m. liepos mėn. paskirtas nepaprastastuoju ir įgaliotuoju ambasadoriumi Bulgarijos Respublikoje. 2009 m. spalio mėn. atšauktas ir paskirtas ambasadoriumi ypatingiems pavedimams Lietuvos nuolatinėje atstovybėje prie ES. Nuo 2010 metų spalio Lietuvos atstovas ES Nuolatinių Atstovų komitete (COREPER I).
Vladislovas Januševskis

Vladislovas Januševskis-Janušauskas (sceninis vardas Kadyr-Guliam 1886 m. gruodžio 28 d. Vilnius – 1970 m. sausio 6 d. Maskva) – lietuvių kilmės cirko artistas.

Biografija

Nuo 1892 m. vaidino balaganuose Vilniuje, nuo 1898 m. – Lenkijos, Rusijos, Vokietijos, nuo 1910 m. Vidurinės Azijos tautų, daugiausia uzbekų cirko trupėse. Akrobatas, atletas, dresuotojas, dviračių figūrininkas, imtynininkas. 1913 m. parengė akrobatų šuolininkų cirko numerį, 1914 m. – raitelių ant kupranugarių atrakcioną „Kadyras Guliamas“, kuris apėmė uzbekų liaudies žaidimų ir šokių elementus, akrobatų, raitelių ir dresuotojų pasirodymą. Atliko geraširdžio stipruolio vaidmenį. Atrakcioną „Kadyras Guliamas“ rodė daugelyje šalių.
Eutonija

Eutonija (gr. eu 'gerai' + tonus '(į)tampa'; pažodžiui – 'geras tempimas') – atsipalaidavimo metodas. Tikslas – atstatyti kūno, fizinę bei dvasinę pusiausvyrą, pagerinti savijautą.

Istorija

Eutoniją pagrindė danė Gerda Aleksander (1908–1994).
Eutonie Gerda Alexander vardas yra oficialiai pripažintas (prekės) ženklas ir yra saugomas įstatymų.
Atskirose šalyse egzistuoja eutonijos specialistų organizacijos (Vokietijoje – Deutsche Berufsverband der Pädagogen/Therapeuten für Eutonie-Gerda Alexander® e. V. (DEBEGA)), kurios rūpinasi terapeutų kvalifikacija ir švietimu.

Metodika

Eutonija traktuoja kūną bei sielą kaip vieną visumą. Eutonijos pagrindas – sąmoningas savo kūno suvokimas. Tai pasiekiama atskirų pratimų pagalba. Jie apima kvėpavimo, gimnastikos, tempimo, lenkimo pratimus.
Liečiant atskiras kūno dalis įvairiomis medžiagomis arba jas masažuojant, siekiama, kad atskiros kūno dalys ir sritys būtų jaučiamos kuo sąmoningiau, į jas koncentruojant visą dėmesį.
Eutonija taikoma tiek profilaktikos, tiek ir reabilitacijos atvejais. Technikos praktikavimas patartinas taip pat esant migrenai, jei kamuoja nugaros skausmai, chroniški raumenų pertempimai, nemiga ir psichosomatiniai sutrikimai.
2024 m. vasaros olimpinės žaidynės

Miestai kandidatai

Iš pradžių dėl organizatoriaus teisės varžėsi Paryžius ir Los Andželas. Tarptautinis olimpinis komitetas galutinį sprendimą paskelbė 2017 m. rugsėjo 13 dieną. Tai buvo precendento neturintis balsavimas, kurio metu paaiškėjo tiek 2024 m., tiek 2028 m. olimpinių žaidynių rengėjai. Teisęs surengti Olimpiadą gavo ir Paryžius ir Los Andželas. Anksčiau buvo pranešta, kad Budapeštas, Roma, Hamburgas atsisakė ketinimų surengti olimpines žaidynes 2024 metais.
Quality Distributors FC

Istorija

Klubas įkurtas 2001 m.
Žaidžia elito lygoje. 2007, 2007–08, 2008–09, 2009–10, 2011–12 m. tapo šalies čempionais.
Žiaurumo zona (filmas)

Anotacija

Paauglė Kristina gyvena Kopenhagos priemiestyje. Su savo draugėmis Secilija, Trine bei Pernile Kristina gyvena vien tik dėl savaitgalių, o tada visos merginos geria, eksperimentuoja su narkotikais ir siekia vaikinų dėmesio. Viskas apsiverčia aukštyn kojomis po to, kai Secilija įsikala į galvą, kad Kristina permiegojo su jos vaikinu Saidu. Secilija įsiunta, prie jos prisideda ir likusios draugės. Kristina staiga pajunta, kad buvusios geriausios draugės jai visaip kenkia.

Kita

Filmas buvo nominuotas nacionaliniams Danijos apdovanojimams „Bodilas“ ir „Robertas“.
Pilviškių piliakalnis

Piliakalnis

Piliakalnis buvo įrengtas atskiroje kalvoje, Višakio kairiajame krante, netoli santakos su Šešupe. Aikštelė buvo apvali, su kultūriniu sluoksniu, kuriame rasta lygios ir grublėtos keramikos. Piliakalnis 1930-1937 m. sunaikintas kasant žvyrą. Daugiau duomenų apie jį neišliko. Dabar jo vietoje yra Pilviškių miestelio Birutės gatvės pastatai.
Piliakalnis buvo datuojamas I tūksantmečiu.

Aplinkiniai piliakalniai

Viltrakių piliakalnis 5 kmPlokščių piliakalnis 38 kmAltoniškių piliakalnis 35 kmRementiškių piliakalnis 13 kmGriešių piliakalnis 13 kmMisviečių piliakalnis 21 kmPiliūnų piliakalnis 3,5 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Magic moments of poker

„Magic Moments of Poker“ (MMOP) – nuo 2009 m. pradžios vykstantis pokerio turnyras. Atranka į šį turnyrą vyksta žaidimų interneto svetainėje bwin. 7 žaidėjai, nugalėję kvalifikaciniuose turnyruose, keliauja žaisti pokerio į vieną iš 7 sporto renginių ir kovoja dėl vietos finale. Pagrindinis prizas – narystė bwin pokerio komandoje „Poker team“.

Turnyro struktūra

Vartotojai į „Magic Moments of Poker“ gali patekti dalyvaudami internetinio pokerio turnyruose bwin svetainėje. Taip pat į šį turnyrą galima patekti dalyvaujant turnyruose partnerių interneto svetainėse.
Kiekviename MMOP sporto renginyje gali dalyvauti tik 7 žaidėjai. Turnyras filmuojamas. Šio turnyro nugalėtojas patenka į „Magic Moments of Poker“ didįjį finalą.

Pagrindinis prizas

Didžiojo finalo nugalėtojas tampa profesionalios bwin pokerio komandos („bwin Poker team“) nariu. Narystė verta 100 000 JAV dolerių, įskaitant dalyvio mokestį svarbiausiuose tarptautiniuose pokerio turnyruose (pvz., WSOP, WPT). Didžiojo finalo nugalėtojas metams tampa profesionaliu pokerio žaidėju ir gali dalyvauti šiuose garsiuose turnyruose. Priešingai nei kitų interneto svetainių siūlomos rėmimo programos, žaidėjams, laimėjusiems šiuose turnyruose, nereikia sumokėti dalies laimėjimo sumos rėmėjui.

Televizijos šou „Magic Moments of Poker“

Televizijos šou filmuojamas per kiekvieną „Magic Moments of Poker“ turo etapą ir vėliau transliuojamas visam pasauliui. Šou pristatomi MMOP dalyviai, rodomi TV studijos įrašai. Tai yra labai svarbu, nes daugelį pokerio žaidėjų vilioja galimybė žaisti prieš televizijos kameras.

„Potyrių paketas“

Svarbiausias „Magic Moments of Poker“ tikslas – suderinti pokerį ir sporto renginius. Žaidėjai laimi savaitgalį, kupiną išskirtinių dovanų (pvz., VIP bilietai, galimybė susitikti su žvaigždėmis ir t. t.) ir pagalbą 24 valandas per parą. MMOP siūlo „Potyrių paketą“ vietoj įprasto piniginio prizo – tuo šis turnyras skiriasi nuo kitų internetinių ir realių pokerio turnyrų.

Pokeris prieš televizijos kameras

Dar vienas patrauklus šio turnyro aspektas – galimybė žaidėjams tapti savo pačių pokerio šou žvaigždėmis. Visi žaidėjų veiksmai filmuojami į stalus įmontuotomis „Hole Card“ vaizdo kameromis ir filmuojamas vaizdas rodomas žiūrovams. Taigi įmanoma iš arti stebėti visus žaidėjus veiksmus.

Pokerio profesionalas

Pagrindinis prizas – narystė bwin pokerio komandoje „Poker team“ – suteikia laimėtojui galimybę visus metus dalyvauti didžiuliuose pokerio turnyruose, pavyzdžiui, WSOP ar WPT. Šių turnyrų dalyvio mokestis labai didelis. Daugelis žaidėjų pageidauja rėmimo sutarties, nes joje nenumatoma, jog žaidėjas dalį laimėjimo turi sumokėti bwin.
Dauguma rėmėjų tokias sutartis siūlo tik išskirtiniams žaidėjams, o „Magic Moments of Poker“ suteikia galimybę visiems išbandyti jėgas profesionalų komandoje.
Varnupė

Aplinkinės gyvenvietės

Grašva - 1 km
Angiriai - 2 km
Čiukiškiai - 2,5 km
Sviliukai - 0,5 km
Sviliai - 2 km
Notariato diena

Notariato diena - notariato sistemos darbuotojų (notarų, notarų padėjėjų, asesorių) profesinė šventė.
All Saints United FC

Istorija

Įkurtas 1996 m., kai susijungė dvi komandos iš tos pačios parapijos.
Panevėžio Žemynos progimnazija

Istorija

Panevėžio 14-oji vidurinė mokykla įsteigta 1979 m. Mokykloje įrengti 43 mokomieji kabinetai, biblioteka, skaitykla, aktų, choreografijos ir sporto salės, baseinas, sporto aikštynas, veikia valgykla.
1996 m. rugsėjo 20 d. mokyklai suteiktas „Žemynos“ vardas. Įkurtos jaunimo organizacijos Ateitininkai, Maironiečiai, Kudirkaičiai, Skautai. Mokiniai dalyvauja įvairiose miesto ir respublikinėse olimpiadose, konkursuose, sporto varžybose.
2007 m. atlikta mokyklos renovacija.
Nuo 2011 m. rugsėjo 1 d. pagrindinė mokykla, nuo 2013 m. rugsėjo 1 d. Panevėžio „Žemynos“ progimnazija.
Sidabravo gimnazija

Istorija

Mokykloje veikia šokių (vadovė V. Žymantienė), literatų būreliai (mokytojos J. Gailienė, V. Daubarienė), dailės studija (mokytoja R. Lūžaitė), jaunųjų kraštotyrininkų (mokytojos B. Raudienė, R. Grybova), krepšinio (mokytojai D. Jonuškaitė, Z. Gedvilas), muzikos (mokytojai N. Abromavičiūtė, E. Janeliūnas), saugaus eismo (mokytojai B. Zaleckienė, K. Tamošiūnas) ir kiti būreliai. 1998 m. įrengta pailgintos dienos grupė, o 2000 m. intelektualaus ugdymo klasė, kurias remia ir finansuoja Almos Adamkienės fondas. Nuo 2003 m. atidaryta lavinamoji klasė, kurią lanko neįgalūs vaikai. 1999 m. mokykloje įkurtas Prancūzų kultūros centras, mokykla palaiko glaudžius ryšius su Prancūzijos Dižono departamento St. Saint L’Abbaye gyventojais, su prancūzų kultūros centru.
Trinidado ir Tobago administracinis suskirstymas

Trinidadas ir Tobagas administraciškai suskirstytas į 14 administracinių vienetų, kurių penki turi savivaldybės statusą, likę 9 – regiono.

Tobagas

Tobago sala yra valdoma Tobago atstovų rūmų